techiaith/cofnodycynulliad_en-cy huggingface dataset:
English: Well, Llywydd, I don't think that it is fair just to refer to the work of Betsi Cadwaladr as something that is just an internal review, because they will be using people outwith the board to advise on the work going forward. The consultation that they will be holding is with experts in the field, and they are independent of the board as well. That is why Professor John Brennan, who works in Liverpool and is a consultant vascular surgeon, is part of the process of reviewing the service, which has existed for less than 12 months currently. Also, in the work that Betsi Cadwaladr has commissioned, they will be using new national data that has emerged in order to compare the service currently available in north Wales - to compare what goes on in Betsi Cadwaladr with what goes on in other comparable services in other places within the United Kingdom. Nobody here has seen that report as yet, and I am willing to wait to see what that report says, to see what the independent compilers of this report have to say in it, and to see whether we need to do anything in addition to that.
Welsh: Wel, Llywydd, dwi ddim yn meddwl ei fod e'n deg jest i gyfeirio at y gwaith mae Betsi Cadwaladr yn ei wneud fel rhywbeth jest mewnol, achos maen nhw'n defnyddio pobl tu fas i'r bwrdd i gynghori ar y gwaith sydd yn mynd ymlaen. Ac mae'r ymgynghoriad maen nhw'n ei gael gyda phobl sydd yn arbenigwyr yn y maes, ac maen nhw'n annibynnol ar y bwrdd hefyd. Dyna pam mae'r Athro John Brennan, sy'n gweithio yn Lerprwl - a consultant vascular surgeon - yn rhan o'r broses o edrych yn ôl at y gwasanaeth, sydd wedi bod yno am lai na blwyddyn ar hyn o bryd. A hefyd maen nhw'n defnyddio - . Yn y gwaith mae Betsi Cadwaladr wedi rhoi ar waith, maen nhw'n defnyddio data cenedlaethol newydd, sydd wedi dod atom ni, i gymharu'r gwasanaeth sydd ar gael nawr yng ngogledd Cymru - i gymharu beth sy'n mynd ymlaen yn Betsi Cadwaladr gyda beth sy'n ymlaen mewn gwasanaethau eraill o'r un fath mewn llefydd eraill yn y Deyrnas Unedig. Does neb fan hyn wedi gweld yr adroddiad eto. Dwi'n fodlon aros i weld beth mae'r adroddiad yn ei ddweud, i weld beth mae pobl annibynnol sydd wedi bod yn rhan o'r gwaith yn ei ddweud yn yr adroddiad yna, ac i weld os bydd yn rhaid inni wneud rhywbeth arall ar ben y top.
English: Llywydd, we draw on a wide range of guidance and evidence to help assess our investment decisions, including the high-level principles set out in Her Majesty's Treasury's Green Book, and the seven goals of the Well-being of Future Generations (Wales) Act 2015.
Welsh: Llywydd, rydym ni'n defnyddio amrywiaeth eang o ganllawiau a thystiolaeth i helpu i asesu ein penderfyniadau buddsoddi, gan gynnwys yr egwyddorion lefel uchel a nodir yn Llyfr Gwyrdd Trysorlys ei Mawrhydi, a saith nod Deddf Llesiant Cenedlaethau'r Dyfodol (Cymru) 2015.
English: I thank the First Minister for that reply. Does he agree with me that one of the many failures of devolution is that, over the last 20 years, Wales has actually dropped to the bottom of the income table of the home nations and the regions of England, and one of the biggest failures of Labour and Plaid Cymru Governments in the last 20 years has been the failure to attract higher paid employment to Wales? The Government has been strong on road maps and strategies, but actually very poor on delivery. We've had enterprise zones that have spent about £250 million in the last decade, at a cost of about £20,000 per job, but that has only scratched the surface. In the case of the area around Ebbw Vale, the Government turned away the chance of £450 million-worth of private investment for the Circuit of Wales to replace it with £100 million promised of taxpayers' money in 2018, and, as yet, no foundations have been laid for the buildings that were promised, and, of course, no jobs have been created. In the meantime, the Heads of the Valleys road - the Gilwern to Brynmawr section - is £100 million over budget, and much delayed. What we see here is a Government that just hasn't got a grip on the major economic problems of Wales. Is it any wonder, therefore, that more and more people are thinking that this place is pointless and that the Assembly should be scrapped?
Welsh: Diolchaf i'r Prif Weinidog am yr ateb yna. A yw e'n cytuno â mi mai un o fethiannau lu datganoli yw bod Cymru, dros yr 20 mlynedd diwethaf, wedi syrthio i waelod tabl incwm y gwledydd cartref a rhanbarthau Lloegr, ac un o fethiannau mwyaf Llywodraethau Llafur a Phlaid Cymru yn ystod yr 20 mlynedd diwethaf fu'r methiant i ddenu gwaith â chyflogau uwch i Gymru? Mae'r Llywodraeth wedi bod yn gadarn o ran mapiau ffordd a strategaethau, ond yn wael iawn o ran cyflawni. Rydym ni wedi cael parthau menter sydd wedi gwario tua £250 miliwn yn ystod y degawd diwethaf, am gost o tua £20,000 y swydd, ond dim ond wedi crafu'r wyneb mae hynny. Yn achos yr ardal o gwmpas Glynebwy, gwrthododd y Llywodraeth y cyfle i gael gwerth £450 miliwn o fuddsoddiad preifat ar gyfer Cylchffordd Cymru i'w disodli gyda £100 miliwn a addawyd o arian trethdalwyr yn 2018, a hyd yn hyn, nid oes unrhyw sylfeini wedi'u gosod ar gyfer yr adeiladau a addawyd i ni, ac, wrth gwrs, nid oes unrhyw swyddi wedi eu creu. Yn y cyfamser, mae ffordd Blaenau'r Cymoedd - y rhan rhwng Gilwern a Bryn-mawr - £100 miliwn dros y gyllideb, ac wedi ei hoedi'n sylweddol. Yr hyn a welwn ni yn y fan yma yw Llywodraeth nad yw wedi mynd i'r afael â phroblemau economaidd mawr Cymru. A oes unrhyw ryfedd, felly, bod mwy a mwy o bobl yn meddwl bod y lle hwn yn ddibwrpas ac y dylid cael gwared ar y Cynulliad?
English: I thank the Member for that question, Llywydd. The Welsh Government concludes an annual service level agreement with the Valuation Office Agency. It sets performance targets that the Welsh Government expects the VOA to meet. Decisions made by the VOA are determined by that agency, and are entirely independent of the Welsh Government.
Welsh: Diolchaf i'r Aelod am y cwestiwn yna, Llywydd. Mae Llywodraeth Cymru yn cwblhau cytundeb lefel gwasanaeth blynyddol gydag Asiantaeth y Swyddfa Brisio. Mae'n gosod targedau perfformiad y mae Llywodraeth Cymru yn disgwyl i Asiantaeth y Swyddfa Brisio eu bodloni. Caiff penderfyniadau Asiantaeth y Swyddfa Brisio eu gwneud gan yr asiantaeth honno, ac maen nhw'n gwbl annibynnol ar Lywodraeth Cymru.
English: I'm sorry, First Minister, I call that 'passing the buck'. During Plenary last November, I raised the fact that your Welsh Government had a £9 million of taxpayers' money SLA with the VOA. Now, some of my businesses in Aberconwy are still waiting over two years to see their business rate appeal's progress, leaving many businesses with financial difficulty and, in fact, financial ruin. Now, the Counsel General, of course, agreed to look into this last November. What a waste of time, because in response to a recent written Assembly question, the Counsel General stated: 'As the provisions in the service level agreement are being met' They're not being met. Those are your words. 'and the agreement itself is being monitored, I have not identified the need for further action.' Well, I would invite either you or you, First Minister, to come and speak to some of my businesses who are still waiting now for their business rate appeal. When I procure something for me or my family, I have a say in the quality of that service delivered. You are the First Minister of Wales, you have a say on the quality of the service delivery from the VOA. There's no getting away from it. So, I would like to know how are you going to review the targets that the VOA are expected to meet, and how do you actually scrutinise the use of taxpayers' money and this failing service here in Wales? Thank you.
Welsh: Mae'n ddrwg gen i, Prif Weinidog, 'taflu'r baich' wyf i'n galw hynna. Yn ystod Cyfarfod Llawn fis Tachwedd diwethaf, codais y ffaith bod gan eich Llywodraeth Cymru chi CLG £9 miliwn o arian trethdalwyr gydag Asiantaeth y Swyddfa Brisio. Mae rhai o fy musnesau i yn Aberconwy yn dal i aros dros ddwy flynedd i weld cynnydd yn eu hapeliadau ardrethi busnes, gan adael llawer o fusnesau â thrafferthion ariannol ac, mewn gwirionedd, wedi eu distrywio'n ariannol. Nawr, cytunodd y Cwnsler Cyffredinol, wrth gwrs, i ystyried hyn fis Tachwedd diwethaf. Dyna beth yw gwastraff amser, oherwydd mewn ymateb i gwestiwn ysgrifenedig Cynulliad diweddar, dywedodd y Cwnsler Cyffredinol: 'Gan fod y darpariaethau yn y cytundeb lefel gwasanaeth yn cael eu bodloni' Dydyn nhw ddim yn cael eu bodloni. Eich geiriau chi yw'r rheini. 'a bod y cytundeb ei hun yn cael ei fonitro, nid wyf wedi nodi'r angen i weithredu ymhellach.' Wel, byddwn naill ai'n eich gwahodd chi neu chi, Prif Weinidog, i ddod i siarad â rhai o fy musnesau i sy'n dal i aros nawr am eu hapêl ardrethi busnes. Pan fyddaf i'n caffael rhywbeth i mi neu i fy nheulu, mae gen i lais o ran ansawdd y gwasanaeth hwnnw sy'n cael ei ddarparu. Chi yw Prif Weinidog Cymru, mae gennych chi lais o ran ansawdd y gwasanaeth sy'n cael ei ddarparu gan Asiantaeth y Swyddfa Brisio. Nid oes modd ei osgoi. Felly, hoffwn wybod sut yr ydych chi'n mynd i adolygu'r targedau y disgwylir i Asiantaeth y Swyddfa Brisio eu bodloni, a sut yr ydych chi'n craffu mewn gwirionedd ar y defnydd o arian trethdalwyr a'r gwasanaeth diffygiol hwn yma yng Nghymru? Diolch.
English: I thank Rhun ap Iorwerth for the question. The Welsh Government has developed and published guidance with Public Health Wales for all schools and educational establishments in Wales. These advise on which steps should be taken to prevent the spread of coronavirus.
Welsh: Diolch i Rhun ap Iorwerth am y cwestiwn. Mae Llywodraeth Cymru wedi datblygu a chyhoeddi canllawiau gyda Iechyd Cyhoeddus Cymru ar gyfer holl ysgolion a sefydliadau addysg Cymru. Mae'r rhain yn rhoi cyngor ar y camau i'w cymryd i atal y coronafeirws rhag lledu.
English: Thank you for that response. Coronavirus, of course, is already a threat to the mobility of people across the world, and the benefit that that mobility provides. My local university, Bangor University, is one of those that has become more and more reliant on their ability to recruit students from abroad. Students from China come to Bangor in significant numbers. So, can I ask you what consideration the Government has started to give to how we may need to provide support for institutions such as Bangor University if it became more difficult to allow students from nations such as China to come and study there? We hope, of course, that it won't come to that, but we need to do that preparatory work now, in case.
Welsh: Diolch am yr ymateb yna. Mae coronafeirws, wrth gwrs, yn fygythiad yn barod i symudedd pobl ar draws y byd, a'r budd sy'n dod o ran y symudedd hwnnw. Mae fy mhrifysgol leol i, Prifysgol Bangor, yn un o'r rheini sydd wedi dod i ddibynnu mwy a mwy ar ei gallu i recriwtio myfyrwyr o dramor. Mae myfyrwyr o Tsieina yn dod i Fangor, er enghraifft, mewn niferoedd sylweddol. A allaf i ofyn pa ystyriaeth y mae'r Llywodraeth wedi dechrau ei roi i sut, efallai, y byddai angen rhoi cefnogaeth i sefydliadau fel Prifysgol Bangor pe bai hi'n dod yn fwy anodd i alluogi myfyrwyr o wledydd fel Tsieina i ddod yno i astudio? Rydyn ni'n gobeithio, wrth gwrs, na fydd hi'n dod i hynny, ond mae angen gwneud y gwaith paratoi rŵan, rhag ofn.
English: I thank Rhun ap Iorwerth for that question. It's true to say that the impact of coronavirus will have an effect on our universities, and that effect has already been seen, because students from some of our universities are out in China and they've recalled them back. Some staff members are due to go to China, and other countries in that part of the world, and they're unable to go there at present. I have seen a detailed report from the Higher Education Funding Council for Wales, which draws the information together from all the universities in Wales, and which sets out the current situation, it then looks forward to the challenges if the coronavirus continues throughout this year, and the impact that that will have on student recruitment into Wales. I can ask the Minister for Education to see whether we can share the information that we have at present on Bangor with Rhun ap Iorwerth, and other Members who have universities in their own areas.
Welsh: Diolch i Rhun ap Iorwerth am y cwestiwn yna. Mae'n wir i ddweud bod effaith coronafeirws yn mynd i gael effaith ar ein prifysgolion ni, ac mae'r effaith yna wedi digwydd yn barod, achos mae myfyrwyr gan rai o'n prifysgolion ni draw yn Tsieina ac maen nhw wedi eu casglu nhw nôl. Mae aelodau o'r staff lawr i fynd draw i Tsieina, a'r gwledydd eraill yn y rhan yna o'r byd, a dydyn nhw ddim yn gallu mynd ar hyn o bryd. Dwi wedi gweld adroddiad manwl gan Gyngor Cyllido Addysg Uwch Cymru, sy'n tynnu gwybodaeth at ei gilydd o bob prifysgol yng Nghymru, sy'n setio allan y sefyllfa ar hyn o bryd, edrych ymlaen ar yr heriau bydd yna os bydd coronafeirws yn parhau drwy'r flwyddyn yma, a'r effaith y mae hwnna yn mynd i'w gael ar recriwtio myfyrwyr i fewn i Gymru. Ac fe allaf i ofyn i'r Gweinidog Addysg i weld a allwn ni rannu'r wybodaeth sydd gyda ni ar hyn o bryd ar Fangor gyda Rhun ap Iorwerth, neu â'r Aelodau eraill sydd â phrifysgolion yn eu hardaloedd nhw.
English: The business statement and announcement is next. I call on the Trefnydd to make that statement, Rebecca Evans.
Welsh: Y datganiad a chyhoeddiad busnes sydd nesaf. Dwi'n galw ar y Trefnydd i wneud y datganiad hynny, Rebecca Evans.
English: Diolch, Llywydd. There are several changes to this week's business. Immediately after this business statement, the Minister for Environment, Energy and Rural Affairs will make a statement to update Members on the emergency flood summit. Later this afternoon, the Counsel General and Brexit Minister will make a statement on legislation related to leaving the European Union. To accommodate these statements, I've postponed the statement on Betsi Cadwaladr University Health Board until next week, 3 March, and progress on the single cancer pathway until 17 March. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Lywydd. Mae nifer o newidiadau i fusnes yr wythnos hon. Yn syth ar ôl y datganiad busnes hwn, bydd Gweinidog yr Amgylchedd, Ynni a Materion Gwledig yn gwneud datganiad i roi'r wybodaeth ddiweddaraf i'r Aelodau ynghylch yr uwchgynhadledd frys ar lifogydd. Yn ddiweddarach y prynhawn yma, bydd y Cwnsler Cyffredinol a'r Gweinidog Brexit yn gwneud datganiad ar ddeddfwriaeth sy'n ymwneud â gadael yr Undeb Ewropeaidd. Er mwyn darparu ar gyfer y datganiadau hyn, rwyf i wedi gohirio'r datganiad ar Fwrdd Iechyd Prifysgol Betsi Cadwaladr tan yr wythnos nesaf, 3 Mawrth, a chynnydd ar y llwybr canser sengl tan 17 Mawrth. Mae'r busnes drafft ar gyfer y tair wythnos nesaf wedi ei nodi yn y datganiad a chyhoeddiad busnes, sydd i'w weld ymhlith papurau'r cyfarfodydd sydd ar gael i'r Aelodau yn electronig.
English: Minister, may I ask for a statement from the Minister for Education about the disruption of pupil learning caused by the strike action by teachers at Llanwern High School and Caerleon Comprehensive School in Newport? Teaching unions say that industrial action has been prompted by the overhaul of the curriculum in Wales. The acting general secretary of NASUWT says that the union has not heard any convincing argument for why this proposed restructuring is necessary. The National Education Union Cymru says that Caerleon Comprehensive School has suffered from historic and prolific underfunding and the staff have been subjected to restructuring and redundancy procedures on a regular basis for a number of years. They fear a reduction in staffing levels, and support for children with special needs being withdrawn. Can we have a statement from the Minister on what action she's taking to allay the fears of teaching unions, so that disruption to the education of pupils at these two Newport schools can be avoided? Thank you.
Welsh: Gweinidog, a gaf i ofyn am ddatganiad gan y Gweinidog Addysg ynghylch y tarfu ar ddysgu disgyblion a ddigwyddodd yn sgil y streic gan athrawon yn Ysgol Uwchradd Llanwern ac Ysgol Gyfun Caerllion yng Nghasnewydd? Mae undebau'r athrawon yn dweud mai'r hyn sydd wedi ysgogi gweithredu diwydiannol yw adolygu'r cwricwlwm yng Nghymru. Mae Ysgrifennydd Cyffredinol dros dro Cymdeithas Genedlaethol yr Ysgolfeistri ac Undeb yr Athrawesau yn dweud nad yw'r Undeb wedi clywed unrhyw ddadl argyhoeddiadol dros pam mae angen yr ailstrwythuro arfaethedig hwn. Mae Undeb Cenedlaethol Addysg Cymru yn dweud bod Ysgol Gyfun Caerllion wedi dioddef tanariannu hanesyddol a thoreithiog a bod y staff wedi gorfod dioddef ailstrwythuro a gweithdrefnau diswyddo yn rheolaidd am nifer o flynyddoedd. Maen nhw'n ofni gostyngiad yn y lefelau staffio, a'r cymorth ar gyfer plant ag anghenion arbennig yn cael ei ddiddymu. A gawn ni datganiad gan y Gweinidog ynghylch y camau y mae hi'n eu cymryd i dawelu ofnau undebau athrawon, fel bod modd osgoi tarfu ar addysg disgyblion yn y ddwy ysgol hyn yng Nghasnewydd? Diolch.
English: I thank Mohammad Asghar for raising his concerns relating to two specific schools in Newport, but perhaps on this occasion, certainly in the first instance, I would invite him to write to the Minister for Education setting out those concerns, so that she can consider an appropriate response to you.
Welsh: Diolch i Mohammad Asghar am godi ei bryderon ynghylch dwy ysgol benodol yng Nghasnewydd, ond efallai ar yr achlysur hwn, yn sicr yn y lle cyntaf, byddwn i'n ei wahodd i ysgrifennu at y Gweinidog Addysg yn nodi'r pryderon hynny, fel y gall hi ystyried ymateb priodol i chi.
English: I thank Leanne Wood for raising what is a particularly harrowing and distressing case. I remember reading about Christopher and finding the entire story that I was reading absolutely appalling and horrific. Leanne Wood is right that criminal justice does remain a reserved matter, but the Welsh Government and, I know, this Senedd as a whole has a really strong interest in ensuring that we promote equality and respect and a strong, diverse Wales here in our country. So, I will ask the Minister with responsibility for relationships with the police, and the Minister who also has responsibility for equalities and community cohesion, to give some thought to your comments this afternoon in terms of what more we can do to promote a strong, cohesive Wales and ensure that everybody in Wales is equal, and what more we can do to push forward that message that everybody deserves to be treated absolutely equally.
Welsh: Diolch i Leanne Wood am godi'r hyn sy'n achos arbennig o erchyll a gofidus. Rwy'n cofio darllen am Christopher a theimlo bod y stori gyfan yr oeddwn i'n ei darllen yn gwbl arswydus ac erchyll. Mae Leanne Wood yn iawn bod cyfiawnder troseddol yn parhau i fod yn fater a gadwyd yn ôl, ond mae gan Lywodraeth Cymru, a gwn fod gan y Senedd hon yn ei chyfanrwydd, ddiddordeb cryf iawn mewn sicrhau ein bod yn hyrwyddo cydraddoldeb a pharch a Chymru gref ac amrywiol yma yn ein gwlad. Felly, byddaf yn gofyn i'r Gweinidog sydd â chyfrifoldeb dros gysylltiadau â'r heddlu, a'r Gweinidog sydd hefyd yn gyfrifol am gydraddoldebau a chydlyniant cymunedol, roi rhywfaint o ystyriaeth i'ch sylwadau y prynhawn yma o ran beth yn rhagor y gallwn ni ei wneud i hyrwyddo Cymru gref, gydlynus a sicrhau bod pawb yng Nghymru yn gyfartal, a beth arall allwn ni ei wneud i wthio'r neges honno ymlaen bod pawb yn haeddu cael eu trin yn gwbl gyfartal.
English: Thank you to Huw Irranca-Davies for raising both of those issues. The first related to unadopted lanes, and, of course, the Minister, Ken Skates is currently undertaking a piece of work that looks at unadopted roads, and I'm sure that many of the lessons that we'll learn from that particular piece of work will apply equally to the issue of unadopted lanes. We've heard a lot from the First Minister today about our immediate response to the recent floods, but the next piece of work, as we move on from the immediate urgency of an emergency situation, will be to look at those longer term issues. Of course, the First Minister referred to the Welsh Government's forthcoming flood strategy, and that will encourage wider catchment programmes and more natural flood management, recognising the role that it plays in reducing run-off and peak flows in rivers and so on. So, some of that, I think, will also be relevant to your concerns today. But I will certainly seek to arrange a meeting with the Minister to achieve that clarity that you require on the issue of crossings on A roads, and I'm sure that he will be in touch shortly to arrange that.
Welsh: Diolch i Huw Irranca-Davies am godi'r ddau fater hyn. Roedd y cyntaf yn ymwneud â lonydd heb eu mabwysiadu, ac, wrth gwrs, mae'r Gweinidog, Ken Skates, yn gwneud darn o waith ar hyn o bryd sy'n ystyried ffyrdd heb eu mabwysiadu, ac rwyf yn siŵr y bydd llawer o'r gwersi y byddwn ni'n eu dysgu o'r darn penodol hwnnw o waith yr un mor berthnasol i'r mater o lonydd heb eu mabwysiadu. Rydym ni wedi clywed llawer gan y Prif Weinidog heddiw ynghylch ein hymateb cyflym i'r llifogydd diweddar, ond y darn nesaf o waith, wrth i ni symud ymlaen o'r angen i ymateb ar unwaith i sefyllfa frys, fydd edrych ar y materion tymor hwy hynny. Wrth gwrs, cyfeiriodd y Prif Weinidog at strategaeth llifogydd Llywodraeth Cymru sydd ar y ffordd, a bydd hynny yn annog rhaglenni dalgylch ehangach a rheoli llifogydd mewn modd mwy naturiol, gan gydnabod y rhan y mae hynny'n ei chwarae wrth leihau llif dŵr ffo a llifoedd brig mewn afonydd ac ati. Felly, yn fy marn i, bydd rhywfaint o hynny hefyd yn berthnasol i'ch pryderon chi heddiw. Ond, byddaf yn sicr yn ceisio trefnu cyfarfod gyda'r Gweinidog i sicrhau'r eglurder hwnnw yr hoffech chi ei gael o ran croesfannau ar brif ffyrdd, ac rwy'n siŵr y bydd ef yn cysylltu â chi yn fuan i drefnu hynny.